ai4bharat/Pralekha huggingface dataset:
وزارت دفاع
دوست ممالک میں این سی سی۔ آر ڈی سی۔ 2022 سلیکشن کا عمل بھرپور طور سے جاری
اہم خصوصیات:
- سلیکشن کے لئے کوئز ٹسٹ مکمل۔
- آر ڈی سی۔ 2022 میں شرکت ولولہ انگیز۔
- اب تک برازیل، ارجنٹینا، ماریشس، سیشلز، نائجیریا، موزبیق اور مالدیپ نے اپنی شرکت کی تصدیق کی ہے۔
نیشنل کیڈٹ کور ریپبلک ڈے کیمپ  کے لئے شرکاء کو منتخب کرنے کا عمل سرگرمی سے جاری ہے۔ دوست ممالک سے این سی سی /یا اس کے مساوی/ نوجوان تنظیموں سے اندازاً تین سو کیڈٹ منتخب کرنے کے لئے 25 دوست ملکوں میں مقابلہ جاتی ٹسٹ کرائے گئے تھے۔
آزادی کا امرت مہوتسو کے حصے کے طور پر کیڈٹوں کی شرکت کا دائرہ بڑھاتے ہوئے اس میں مزید پندرہ ملکوں کو شامل کیا گیا ہے۔ یہ ہیں۔ فرانس، امریکہ، برطانیہ، کینڈا، برازیل ، ارجنٹینا، جاپان، متحدہ عرب امارات، عمان، آسٹریلیا، نیوزی لینڈ، نائجیریا، ماریشس، سیشلز، اور موزبیق۔ اس سے پہلے عام طور پر دس دوست ممالک این سی سی کیمپ میں شریک ہوتے تھے جن میں روس، سنگا پور، ویتنام ، نیپال، بھوٹان، سری لنکا، بنگلہ دیش، مالدیپ، کرغستان اور قراقستان شامل ہیں۔
اکتوبر 2021 کے اخیر تک سلیکشن کا عمل مکمل کرلیا جائے گا۔ آر ڈی سی۔ 2020 میں ہر ملک سے دس کیڈٹس اور ان کے انسٹرکٹرشامل ہوں گے جن کی مجموعی تعداد 300 کے قریب ہوگی۔ مقابلہ جاتی ٹسٹ میں ایک کوئز شامل ہے جس میں شرکاء کے اندر ہندوستانی ثقافت اور ورثے ، جغرافیہ ، سیاست ، حصولیابیوں اور مشہور ہستیوں کے تئیں دلچسپی پیدا کرنے کے لئے اس نوعیت کے سوال ہوتے ہیں۔ یہ ٹسٹ مذکورہ ممالک میں سفارتخانے/ہائی کمیشن میزبان ملک کی تنظیم کے ساتھ اشتراک میں کراتے ہیں۔
اب تک سات ممالک، برازیل، ارجنٹینا، ماریشس، سیشلز، نائجیریا، موزبیق اور مالدیپ نے اپنی شرکت کی تصدیق کی ہے۔ دیگر ممالک تصدیق کے آخری مرحلے میں ہیں۔
این سی سی۔ آر ڈی سی سلیکشن کا عمل این سی سی ڈائرکٹریٹ کے ذریعہ ریاستوں/مرکزی انتظام والے علاقوں میں بھی شروع کرایا گیا ہے۔ کووڈ-19 کی احتیاطی تدابیر کی وجہ سے کیمپ کی مدت 34 دن ہوگی جو سترہ /اٹھارہ دسمبر 2021 سے شروع ہوگا اور اس میں کوارنٹینس کی مدت بھی شامل ہوگی۔ کیمپ کا اصل انعقاد سولہ جنوری سے 29 جنوری تک ہوگا جس میں 28 جنوری 2022 کو وزیر اعظم کی ریلی بھی شامل ہے۔
کیمپ میں حصہ لینے والے نوجوانوں کی حفاظت کو یقینی بنانے کے لئے کووڈ-19 سے بچاؤ کے تمام احتیاطی اقدامات پر عمل کیا جائے گا۔ ہندوستان آنے والے کیڈٹوں کو پوری طرح ویکسین لگوانے اور ہیلتھ انشورنس کے لئے کہا گیا ہے۔
وزارت خزانہ
ایشیائی ترقیاتی بینک اور بھارت نے مدھیہ پردیش کے 64 چھوٹے شہروں میں شہری خدمات کو بہتر بنانے کے لئے 270 ملین ڈالر کے قرضہ جاتی معاہدے پر دستخط کئے
نئی دہلی، 12 /اکتوبر 2020 ۔ ایشیائی ترقیاتی بینک  اور حکومت ہند نے آج 270 ملین ڈالر کے ایک قرضہ جاتی معاہدے پر دستخط کئے۔ اس رقم کا استعمال مدھیہ پردیش میں پانی کی سپلائی کے نظام کو فروغ دینے اور مربوط اسٹورم واٹر اور سیویج بندوبست سے متعلق بنیادی ڈھانچے کے فروغ اور شہری بلدیاتی اداروں  کی صلاحیتوں کو مضبوط کرنے کے لئے کیا جائے گا، تاکہ وہ بہتر طریقے سے اپنی خدمات انجام دے سکیں۔
یہ رقم اضافی طور پر دستیابی کرائی جارہی ہے تاکہ مدھیہ پردیش اربن سروسیز امپرومنٹ پروجیکٹ کے اسکوپ کو مزید آگے بڑھایا جاسکے۔ اس پروجیکٹ کو 2017 میں منظوری دی گئی تھی اور اس کے لئے 275 ملین ڈالر کا قرض لیا گیا تھا۔ اس سے موجودہ پروجیکٹ کو وسعت دی جاسکے گی اور اس کے تحت مزید 64 چھوٹے شہروں کو شامل کیا جائے گا، جس سے تقریباً 1.3 ملین افراد پر مشتمل 185000 کنبوں کو فائدہ ہوگا۔
اس قرضہ جاتی معاہدے پر حکومت ہند کی جانب سے وزارت خزانہ کے محکمہ اقتصادی امور کے ایڈیشنل سکریٹری  جناب سمیر کمار کھرے اور اے ڈی بی کی طرف سے اے ڈی بی کے انڈیا ریزیڈینٹ مشن کے کنٹری ڈائریکٹر جناب ٹاکیو کونیشی نے دستخط کئے۔
قرضہ جاتی معاہدے پر دستخط کرنے کے بعد جناب کھرے نے کہا کہ اس پروجیکٹ سے منتخب شہروں میں زندگی گزارنے کی صورت حال میں بہتری آئے گی۔ یہ حکومت مدھیہ پردیش کے ویژن سے ہم آہنگ ہے، جس کا مقصد شہری بنیادی ڈھانچہ جاتی خدمات کو بہتر بنانا ہے، جس میں 2025 تک سبھی شہری بلدیاتی اداروں میں پائپ کے ذریعے پانی کی سپلائی کا کام شامل ہے۔
جناب کونیشی نے کہا کہ اس پروجیکٹ کے ذریعے اے ڈی بی رواں پروجیکٹوں کے تعلق سے اختراعاتی تصورات اور بہترین طور طریقوں کا سلسلہ جاری رکھے گا، جس میں 100 فیصد کنبوں میں میٹر لگانا، فل آپریشن اور رکھ رکھاؤ پر آنے والی لاگت کی ریکوری اور بغیر محصول والے پانی کے معاملات میں کمی لانا شامل ہے۔
شہری غریبوں کو شمولیت پر مبنی پانی اور صفائی ستھرائی سے متعلق خدمات میں جگہ دینے کے پائیدار ترقیاتی ہدف سے یا سب کو صاف ستھرا پانی اور صفائی ستھرائی کی سہولت دستیاب کرانے میں مدد ملے گی۔ اس پروجیکٹ کو بل اینڈ میلنڈا گیٹس فاؤنڈیشن سے بھی مدد ملے گی۔
سابقہ قرض کی طرح ہی اس پروجیکٹ سے اَربن ڈیولپمنٹ اینڈ ہاؤسنگ ڈپارٹمنٹ اور مدھیہ پردیش اربن ڈیولپمنٹ کمپنی لمیٹڈ کو ادارہ جاتی طور پر مضبوط کرنے اور اس کی صلاحیت سازی میں مدد ملے گی۔ اے ڈی بی کا تکنیکی تعاون ایک اہم ماڈل دستیاب کرائے گا، جس کا استعمال دوسرے مقامات پر شہروں میں زندگی گزارنے کی صورت حال کو بہتر بنانے میں کیا جاسکے گا۔
اے ڈی بی ایک خوش حال، شمولیت پر مبنی اور پائیدار ایشیا و بحر الکاہل کے حصول کے تئیں پابند عہد ہے۔ اس دوران انتہائی درجے کی غریبی کو ختم کرنے کے تعلق سے اس کی کوششیں بھی جاری رہیں گی۔ 1966 میں قائم اس بینک کی ملکیت 68 اراکین کے ساتھ ہے، جن میں سے 49 کا تعلق اس خطے سے ہے۔
وزیراعظم کا دفتر
وزیراعظم جناب مودی نے بجلی کے شعبے پر نظر ثانی کی غرض سے جائزہ میٹنگ کا اہتمام کیا
نئی دہلی: یکم اپریل 2020، وزیراعظم جناب نریندرمودی نے آج بجلی کے شعبے سے متعلق ایک تفصیلی میٹنگ کی اور کووڈ-19 کی صرتحال کا اثرکا جائزہ لیا۔ انھوں نے اس شعبے کے ہمہ گیری، لچک اور کارکردگی میں اضافے کے لئے مختلف طویل مدتی اصلاحات پر بھی تبادلہ خیالات کئے۔
اس میٹنگ میں، کاروبار میں آسانی، قابل تجدید توانائی کی تشہیر، کوئلے کی فراہمی میں نرمی، عوامی- نجی شراکت داریوں اور بجلی کے شعبے میں سرمایہ کاری کو فروغ دینے کے اقدامات پر بھی غورو خوض کیا گیا۔
وزیراعظم نے معیشت کو رفتار دینے میں بجلی کے شعبے کی اہمیت کو اجاگر کیا۔ نجی سرمایہ کاری کو راغب کرنے کیلئے معاہدوں کے موثر نفاذ کی ضرورت پر بھی تبادلہ خیال کیا گیا۔
انھوں نے صارفین کی مرکزیت کی اہمیت پر زور دیا اور اور ہدایت کی کہ وہ تمام صارفین کو24x7 معیاری اور قابل اعتماد بجلی کی فراہمی کے مقصد کی سمت کام کریں۔ بہتر گورنینس کے ساتھ ٹیرف کو معقول بنانے اور سبسڈی کو وقت پر جاری کرنے سمیت تقسیم کار کمپنیوں کی عملداری کو بہتر بنانے کے اقدامات پر بھی تبالہ خیال کیا گیا۔
اس میٹنگ میں وزیرداخلہ، وزیرخزانہ، بجلی و قابل تجدید توانائی اور ہنر مندی کے فروغ و صنعت کاری کے وزیر مملکت، وزیر مملکت برائے خزانہ اور حکومت ہند کے اعلیٰ افسران نے شرکت کی۔

U-2215
(
وزیراعظم کا دفتر
وزیراعظم نے ہوائی اڈے سے متعلق اپنے حالیہ پروگراموں کی جھلکیاں شیئرکیں
وزیراعظم نے ہوائی اڈے سے متعلق اپنے حالیہ پروگراموں کی جھلکیاں شیئرکیں۔
وہ شہری ہوابازی کے مرکزی وزیرجناب جیوترآدتیہ سندھیا کے ایک ٹوئیٹ کا جواب دے رہے تھے ، جس میں وزیرموصوف نے شہری بازی کے بنیادی ڈھانچے کی ترقی کے لئے مالی سال 2023میں اب تک کے سب سے زیادہ کیپٹل اخراجات کے بارے میں بتایاتھا۔
وزیراعظم نے ٹوئیٹ کیا:
‘‘یہ ان بہت سی باتوں میں سے ایک ہے، جن سے اس بات کا اظہارہوتاہے کہ ہم اعلیٰ معیارکے بنیادی ڈھانچے کو کتنی اہمیت دیتے ہیں ۔ گزشتہ چند ماہ میں ،میں نے گوا ، بینگلورو ، چینّئی ، ایٹہ نگراور شیوموگا میں ہوائی اڈے سے متعلق پروگراموں میں شرکت کی ہے ۔ چند جھلکیاں یہ ہیں ۔’’
خوراک کی ڈبہ بندی کی صنعتوں کی وزارت
ڈبہ بندخوراک کی صنعتوں کی وزارت نے سوچھتا خصوصی مہم 2.0 کا اہتمام کیا
ڈبہ بندخوراک کی صنعتوں کی وزارت نے سوچھ بھارت ابھیان کے تحت وزارت میں سوچھتا خصوصی مہم 2.0 کا اہتمام کیا۔ سوچھتا ابھیان 2.0 کے دوران مرکزی وزیر جناب پشوپتی کمار پارس نے سوچھتا دیوس پر اپنے خطاب میں موجودہ وقت میں صفائی ستھرائی کی اہمیت پر زور دیا اور سوچھتا ابھیان 2.0 میں اپنا مکمل تعاون دینے کی بات کی۔
سوچھتا ابھیان 2.0 منانے کے لیے ، وزارت میں صفائی ستھرائی کی سرگرمیاں شروع کی گئیں اورصفرائی ستھرائی کی سرگرمیوں میں محکمہ کی فائلوں کو ترتیب دینا بھی شامل ہے ۔ وزارت کے تمام افسران اور ملازمین نے اس مہم میں جوش و خروش سے حصہ لیا ۔ انھوں نے اپنے اپنے کام کی جگہوں کی صفائی کرکے سوچھتا کی اس مہم کو کامیاب بنانے کے لیے اپنا تعاون دیا ۔
1.سوچھتا دیوس کے موقع پر ڈبہ بند خوراک کی صنعتوں کے مرکزی وزیر جناب پشوپتی کمار پارس جی کا خطاب
- اسکل ڈیولپمنٹ ڈویژن اورایبٹائیر ڈویژن
- 'کولڈ چین' ڈویژن
- پارلیمنٹ سیکشن
5.پبلسٹی اینڈ پبلسٹی ڈویژن، بین الاقوامی کوآپریشن ڈویژن
6. آر اینڈ ڈی ڈویژن
7.سی ای ایف پی پی سی/ اے پی سی
8. فوڈ ٹیسٹنگ لیباریٹری ڈویژن
وزیراعظم کا دفتر
وزیر اعظم نے ایشین گیمز 2022 میں کانسی کا تمغہ جیتنے پر ہندوستانی خواتین ہاکی ٹیم کو مبارک باد دی
وزیر اعظم جناب نریندر مودی نے ہانگزو میں منعقد ہونے والے ایشین گیمز 2022 میں کانسی کا تمغہ جیتنے پر ہندوستانی خواتین کی ہاکی ٹیم کو مبارکباد دی ہے۔
وزیر اعظم نے X پر پوسٹ کیا؛
”ہماری خواتین ہاکی ٹیم کو ایشین گیمز میں کانسی کا تمغہ جیتنے کی شاندار کامیابی پر مبارک باد!
ہندوستانی خواتین ہاکی ٹیم کی لگن، ٹیم ورک اور جذبے نے ملک کا سر فخر سے بلند کیا ہے۔“
خلا ء کا محکمہ
کابینہ نے تحقیقی تعاون کے لئے ڈی انڈین انسٹی ٹیوٹ آف اسپیس سائنس اینڈ ٹیکنالوجی  اور نیڈر لینڈس کی ڈیلفٹ یونیورسٹی آف ٹیکنالوجی  کے درمیان مفاہمت نامے کو منظوری دی
نئی دہلی، 4 اگست 2021، وزیراعظم جناب نریندر مودی کی صدارت میں مرکزی کابینہ نے طلبا اور فیکلٹی ارکان کی شمولیت کے ساتھ تعلیمی پروگراموں اور تحقیقی سرگرمیاں انجام دینے کے لئے ڈی انڈین انسٹی ٹیوٹ آف اسپیس سائنس اینڈ ٹیکنالوجی  اور ڈیلفٹ یونیورسٹی آف ٹیکنالوجی  کے درمیان کئے جانے والے مفاہمت نامے کو منظوری دےدی ہے۔ اس مفاہمت نامے پر متعلقہ اداروں نے 9 اپریل 2021 اور 17 مئی 2021 کو دستخط کئے گئے تھے اور ای میل کے ذریعہ اس کا تبادلہ کیا گیا تھا۔
مفاہمت نامے کی تفصیل:
- طلبا کے تبادلے کا پروگرام: فریقین انڈرگریجویٹ، پوسٹ گریجویٹ اور ڈاکٹورل سطح پر طلبا کا تبادلہ کرسکتے ہیں۔ فریقین باہمی طور پر اسکیم کے تحت کئے جانےوالے مطالعہ کےشعبوں اور کریڈٹ کے بارے میں پر بات چیت کرسکتے ہیں اور اس کا فیصلہ کرسکتے ہیں۔ دونوں فریق میزبان فریق کے نظام تعلیم اور ضابطوں پر عمل کے لئے ڈگری ٹریننگ کے واسطے پریکٹیم ایکسچنج پروگرام پر متفق ہوئے ہیں۔
- دو ڈگری / دوہری ڈگری پروگرام: فریقین انڈر گریجویٹ یا پوسٹ گریجویٹ میں سے کسی بھی ڈگری کے لئے طلبا کے لئے مخصوص نصاب تعلیم وضع کرسکتے ہیں یہ ڈگری ان کے اپنے ادارے کے ذریعہ دی جانے والی ابتدائی ڈگری کے علاوہ ہوگی۔
- انٹرن شپ اور پروجیکٹ ورک: فریقین انجینئرنگ پروجیکٹ اسائمنٹ کی تحقیق کو ڈیزائن اور تیار کرسکتے ہیں جن پر شراکت دار ادارے میں قلیل مدتی اور طویل مدتی دونوں طرح کے قیام کے دوران طلبا کام کریں گے۔
- فیکلٹی کا تبادلہ: فریقین فیکلٹی کے تبادلے پر غور کرسکتے ہیں جس کے دوران ان کے فیکلٹی ارکان شراکت دار ادارے میں کورسز پیش کرسکتے ہیں۔ جس کے لئے کورس کے مشمولات مشترکہ طور پر تیار کئے جائیں گے۔
- مشترکہ تحقیق: دونوں فریقوں کے فیکلٹی ارکان مقررہ مدت کے ساتھ مشترکہ مفاد والے شعبوں میں مشترکہ تحقیقی پروگرام کی شناخت کرسکتے ہیں۔
فائدے:
اس معاہدے پر دستخط کئے جانے سے تعاون کے ممکنہ مفاد والے شعبوں میں کام کیا جاسکے گا۔مثلاً فیکلٹی ارکان، طلبا اور محققین، سائنسی مواد، پبلی کیشنز اور معلومات کا تبادلہ، مشترکہ ریسرچ میٹنگ ، پی ایچ ڈی پروگرام، دو ڈگری/ دوہری ڈگری پروگرام۔
اس معاہدے کے ذریعہ نیدر لینڈ کی ای ڈبلیو آئی، ٹی یو ڈیلفٹ، جوکہ سب سے پرانی اور سب سے بڑی ڈچ پبلک ٹیکنالوجیکل یونیورسٹی ہے، کے ساتھ تعاون سے سائنس اور ٹکنالوجی کے میدان میں تحقیق میں مشترکہ سرگرمی کی جاسکے گی۔ اس طرح ملک کے تمام طبقات اور خطوں کو فائدہ ہوگا۔
جس معاہدے پر دستخط کئے گئے ہیں اس سے سائنس اور ٹکنالوجی کے میدان میں نئی تحقیقی سرگرمیوں اور ایپلی کیشن کے امکانات کا پتہ لگانے کے لئے تحریک ملے گی۔
۔۔۔۔۔۔۔۔۔۔۔
ش ح۔ا گ۔ن ا۔
U-7454
(Visitor Counter : 153
وزیراعظم کا دفتر
’’بھارت کے لئے ایک تاریخی دن‘‘
وزیراعظم نے کل آئی این ایس وکرانت پر سوار ہونے پر فخر کے احساس کو محسوس کیا، اسے مشترک کیا ہے۔
وزیراعظم جناب جناب نریندر مودی نے فخر کے اس احساس کا اظہار کیا ہے جسے انھوں نےکل آئی این ایس وکرانت پر سوار ہونے پرمحسوس کیا۔ انھوں نے اس کا ایک ویڈیو بھی مشترک کیا ۔
ایک ٹوئیٹ میں وزیراعظم نے کہا:
’’بھارت کا ایک تاریخی دن!
کل میں جب آئی این ایس وکرانت پر سوار تھا، فخر کے اس احساس کو بیان کرنے کے لئے میرے پاس الفاظ نہیں ہیں۔‘‘
وزیراعظم کا دفتر
وزیر اعظم 26 نومبر کو سپریم کورٹ میں یوم آئین کی تقریب میں شرکت کریں گے
وزیر اعظم ای-کورٹ پروجیکٹ کے تحت متعدد نئے اقدامات کا آغاز کریں گے
وزیر اعظم جناب نریندر مودی 26 نومبر 2022 کو صبح 10 بجے سپریم کورٹ میں یوم آئین کی تقریبات میں شرکت کریں گے۔ یہ دن سال 2015 سے یوم آئین کے طور پر منایا جاتا ہے؛ 1949 میں اسی دن آئین ساز اسمبلی نے ہندوستانی آئین کو اپنایا تھا۔
پروگرام کے دوران وزیراعظم ای-کورٹ پروجیکٹ کے تحت مختلف نئے اقدامات کا آغاز کریں گے۔ یہ پروجیکٹ عدالتوں کے آئی سی ٹی کے ذریعے قانونی چارہ جوئی، وکلاء اور عدلیہ کو خدمات فراہم کرنے کی کوشش ہے۔
وزیر اعظم کی طرف سے شروع کیے جانے والے اقدامات میں ورچوئل جسٹس کلاک، جسٹ آئی ایس موبائل ایپ 2.0، ڈیجیٹل کورٹ اور ایس 3 واس ویب سائٹس شامل ہیں۔
ورچوئل جسٹس کلاک عدالتی سطح پر انصاف کی فراہمی کے نظام کے اہم اعدادوشمار کی نمائش کے لیے ایک پہل ہے جس میں عدالتی سطح پر دن/ہفتہ/ماہ کی بنیاد پر دائر کیے گئے مقدمات، نمٹائے گئے مقدمات اور زیر التوا مقدمات کی تفصیلات فراہم کی جاتی ہیں۔ کوشش یہ ہے کہ عدالت کی طرف سے کیس نمٹانے کی صورتحال عوام کے ساتھ شیئر کرکے عدالتوں کے کام کاج کو جوابدہ اور شفاف بنایا جائے۔ عوام ڈسٹرکٹ کورٹ کی ویب سائٹ پر کسی بھی عدالت کے ورچوئل جسٹس کلاک تک رسائی حاصل کر سکتے ہیں۔
جسٹ آئی ایس موبائل ایپ 2.0 جوڈیشل افسران کے لیے ایک ٹول ہے جو نہ صرف انہیں اپنی عدالت بلکہ ان کے ماتحت کام کرنے والے انفرادی ججوں کے لیے بھی زیر التواء اور نمٹانے کی نگرانی کرکے عدالت اور کیس کے مؤثر انتظام کے لیے دستیاب ہے۔ یہ ایپ ہائی کورٹ اور سپریم کورٹ کے ججوں کو بھی دستیاب کرائی گئی ہے جو اب اپنے دائرہ اختیار کے تحت تمام ریاستوں اور اضلاع کے زیر التواء مقدمات اور ان کے نمٹارہ کی نگرانی کر سکتے ہیں۔
ڈیجیٹل کورٹ ایک ایسی پہل ہے جس میں جج کو عدالتی ریکارڈ کو ڈیجیٹل شکل میں دستیاب کرایا جاتا ہے تاکہ عدالتوں کو بغیر کاغذ کے استعمال والا بنایا جا سکے۔
ایس 3 واس ویب سائٹس ضلعی عدلیہ سے متعلق مخصوص معلومات اور خدمات کو شائع کرنے کے لیے ویب سائٹس بنانے، ترتیب دینے، تعینات کرنے اور ان کا نظم کرنے کا ایک فریم ورک ہے۔ ایس 3 واس ایک کلاؤڈ سروس ہے جو سرکاری اداروں کے لیے محفوظ، توسیع پذیر اور سوگمیا  ویب سائٹس بنانے کے لیے تیار کی گئی ہے۔ یہ کثیر لسانی، شہریوں اور دیویانگ  کے موافق ہے۔
بجلی کی وزارت
این ٹی پی سی کو 11ویں سی آئی آئی قومی ایچ آر اعلی کارکردگی 2020-21ایوارڈ کی تقسیم کی تقریب میں ‘رول ماڈل ’ ایوارڈ سے نوازہ گیا
این ٹی پی سی لمیٹیڈ ، جو کہ وزارت توانائی کے تحت ایک پبلک سیکٹر ادارہ ہے، کو 11ویں سی آئی آئی قومی ایچ آر اعلی کارکردگی ایوارڈ2020-21 کی تقسیم کی تقریب میں ‘رول ماڈل’ ایوارڈ سے نوازہ گیا ہے۔
آج یہاں منعقد ایک ورچوئل کانفرنس  میں ایوارڈ دیا گیا۔
ہندوستانی صنعتی ادارے سی آئی آئی کی جانب سے انسانی وسائل  کے شعبے میں کارکردگی کا یہ ایک اعلی سطح کا ایوارڈ ہے۔ سی آئی آئی قومی ایچ آر اعلی کارکردگی ایوارڈ کے آغاز کے بعد یہ محض دوسرا موقع ہے، جب کسی ادارے کو رول ماڈل ایوارڈ دیا گیا ہے۔ این ٹی پی سی یہ اہم ایوارڈ پانے والا اکیلا پبلک سیکٹر ادارہ ہے۔
وزارت دفاع
نائب امیر البحر کرشنا سوامی ناتھن نے چیف آف اسٹاف، ویسٹرن نیول کمانڈ کی ذمہ داریاں سنبھال لیں
نائب امیر البحر کرشنا سوامی ناتھن نے 04 نومبر 21 کو مغربی بحری کمان کے چیف آف اسٹاف کے طور پر ذمہ داریاں سنبھال لیں۔
یکم جولائی 1987 کو ہندوستانی بحریہ میں شامل ہونے والے امیر البحر سوامی ناتھن مواصلات اور الیکٹرانک جنگی سرگرمیوں کے ماہر اور نیشنل ڈیفنس اکیڈمی، کھدکواسلا،جوائنٹ سروسز کمانڈ اینڈ اسٹاف کالج، شریوینہم، برطانیہ؛ کالج آف نیول وارفیئر، کارنجااور امریکہ کے نیول وار کالج، نیو پورٹ، رہوڈ آئی لینڈ سابق طالب علم ہیں۔
وہ اتی وششٹ سیوا میڈل اور وششٹ سیوا میڈل یافتہ ہیں۔ انہیں اپنے بحری کیرئیر میں کئی اہم آپریشنل، اسٹاف اور تربیتی تقرریاں ملیں جن میں میزائل جہازوں آئی این ایس ودیوت اور وناش؛ میزائل کارویٹ، آئی این ایس کولش؛ گائیڈڈ میزائل ڈسٹرائر، آئی این ایس میسور اور طیارہ بردار جہاز آئی این ایس وکرمادتیہ کی کمان شامل ہیں۔
فلیگ رینک پر ترقی کے بعد انہوں نے کوچی میں جنوبی بحری کمان کے صدر دفتر میں چیف اسٹاف آفیسر  کے طور پر خدمات انجام دیں اور ہندوستانی بحریہ میں تمام تربیتوں کے اہتمام میں کلیدی کردار ادا کیا۔ اسی کے ساتھ انہوں نے ہندوستانی بحریہ کی اُس حفاظتی ٹیم کو تیار کرنے میں اہم کردار ادا کیا جو بحریہ کے تمام عمودی حصوں میں آپریشنل حفاظت کی نگرانی کرتی ہے۔ وہاں سے وہ فلیگ آفیسر سی ٹریننگ کے طور پر ہندوستانی بحریہ کے ورک اپ آرگنائزیشن کی سربراہی کے لئے گئے اور اس کے بعد فلیگ آفیسر کمانڈنگ ویسٹرن فلیٹ کی انتہائی باوقار تقرری پانے کا اعزاز حاصل کیا۔ واقعات سے بھر پور اِس فلیٹ کمانڈ کی تکمیل کے بعد انہیں فلیگ آفیسر آف شور ڈیفنس ایڈوائزری گروپ اور ایڈوائزر آف شور سیکیورٹی اینڈ ڈیفنس حکومت ہند مقرر کیا گیا۔ اپنی موجودہ ذمہ داری سنبھالنے سے پہلے وہ یہ ذمہ داریاں نبھاتے رہے۔
ایڈمرل سوامی ناتھن کی تعلیمی قابلیت میں جواہر لال نہرو یونیورسٹی، نئی دہلی سے بی ایس سی؛ کوچین یونیورسٹی آف سائنس اینڈ ٹیکنالوجی، کوچی سے ٹیلی کمیونیکیشن میں ایم ایس سی؛ کنگز کالج، لندن سے ڈیفنس اسٹڈیز میں ایم اے؛ ممبئی یونیورسٹی سے اسٹریٹجک اسٹڈیز میں ایم فل؛ اور ممبئی یونیورسٹی سے انٹرنیشنل اسٹڈیز میں پی ایچ ڈی کی ڈگریاں شامل ہیں۔
وزیراعظم کا دفتر
وزیر اعظم نے کنو میں چیتوں سے متعلق خبر شیئر کی
وزیر اعظم جناب نریندر مودی نے آج بتایا کہ لازمی کوارنٹائن کے بعد 2 چیتوں کو کنو قدرتی مسکن میں مزید موافقت کے لیے ایک بڑے باڑے میں چھوڑ دیا گیا ہے۔
جناب مودی نے ٹویٹ کیا:
’’بہت اچھی خبر! مجھے بتایا گیا کہ لازمی کوارنٹائن کے بعد، 2 چیتوں کو کنو قدرتی مسکن میں مزید موافقت کے لیے ایک بڑے باڑے میں چھوڑ دیا گیا ہے۔ دیگر چیتوں کو بھی جلد ہی چھوڑا جائے گا۔ مجھے یہ جان کر بھی خوشی ہوئی کہ سبھی چیتے صحت مند، فعال اور اچھی طرح سے ایڈجسٹ کررہے ہیں‘‘۔
۔۔۔۔۔۔۔۔۔۔۔
ش ح۔ا گ۔ن ا۔
U- 12247
(
بجلی کی وزارت
بجلی کی وزارت نے صارفین کے حق میں تاریخی قدم اٹھاتے ہوئے بجلی کے ضوابط،2020 کا مسودہ تیار کیا،30 ستمبر تک مشورے/ تبصرے طلب
بجلی کے کنکشن کے لئے آسان طریقے کی تجویز، 10 کلو واٹ تک کا کنکشن لینے کے لئے صرف 2 دستاویز ہی ضروری
بجلی کا بل60 دن یا اس سے زیادہ کی دیری سے ملنے پر 2 سے 5 فیصد کی رعایت
صارفین کی ابھرتی ہوئی کیٹگری کے لئے‘‘ پروزیومر’’ کو پہچان
مشترکہ خدمات کے لئے24x7 ٹول فری کال سینٹر، ویب پر مبنی اور موبائل ایپلی کیشنز کا آغاز
نئی دہلی ، 16ستمبر۔ بجلی کی وزارت نے پہلی بار بجلی کے صارفین کو حقوق فراہم کرنے کے لیے ضوابط تیار کیے ہیں۔ بجلی کے شعبہ میں بجلی کے صارفین سب سے اہم وابستگان میں سے ایک ہیں۔ اس شعبہ کا وجود انہی کی وجہ سے ہے۔ تمام شہریوں کو بجلی فراہم کرنے کے بعد، اب صارف کی طمانیت پر توجہ مرکوز کرنا اہم ہے۔ اس کے لیے، کلیدی خدمات کی شناخت کرنا، ان خدمات کے معاملے میں خدمت کی کم از کم سطحوں اور معیاروں کی تجویز پیش کرنا اور انہیں صارفین کے حقوق کے طور پر تسلیم کرنا ضروری ہے۔
اسی کو مد نظر رکھتے ہوئے، حکومت کے ذریعے پہلی بار بجلی  کے ضوابط، 2020 کا مسودہ تیار کیا گیا ہے۔
اس کی اہم خصوصیات درج ذیل ہیں –
- خدمت کی معتبریت: ایس ای آر سی، ڈِسکام کے لیے ہر سال فی صارف اوسط نمبر اور باہر ہونے کی میعاد طے کر ے گا۔
- کنکشن کے لیے بروقت اور آسان طریقہ: 10 کلوواٹ لوڈ کے کنکشن کے لیے صرف دو دستاویزوں کی ضرورت ہوگی اور کنکشن دینے میں تیزی لانے کے لیے 150 کلو واٹ تک کے لیے ڈیمانڈ چارجز کا کوئی تخمینہ نہیں۔
- نیا کنکشن فراہم کرنے اور موجودہ کنکشن کو ٹھیک کرنے کے لیے میٹرو شہروں میں 7 دنوں سے زیادہ کی مدت نہیں، دیر میونسپل علاقوں میں 15 دن اور دیہی علاقوں میں 30 دنوں سے زیادہ کی میعاد نہیں۔
- ساٹھ دن یا اس سے زیادہ کی دیری سے بل ملنے پر 2 سے 5 فیصد کی رعایت۔
- بل کو نقد، چیک، ڈیبٹ کارڈ، نیٹ بینکنگ وغیرہ کے ذریعے جمع کرنے کا اختیار، لیکن 1000 روپے یا اس سے زیادہ کا بل آن لائن ادا کیا جائے گا۔
- کنکشن کاٹنے، دوبارہ کنکشن لینے، میٹر بدلنے، بل، ادائیگی وغیرہ کے لیےالتزامات۔
- صارفین کی ابھرتی ہوئی کیٹگری ‘‘پروزیومرس’’ کو پہچان۔ایسے افراد جو صارف ہیں اور ساتھ ہی انہوں نے اپنی چھت پر اکائیاں لگا رکھی ہیں یا آبپاشی کے اپنے پمپوں کو سولر سسٹم سے جوڑ دیا ہے۔انہیں خود کے استعمال کے لیے بجلی پیدا کرنے کا حق حاصل ہوگا اور وہ اپنی اضافی بجلی کو ایس ای آر سی کے ذریعے تجویز کردہ حدود تک، کنکشن کے پوائنٹ کا استعمال کرتے ہوئے گرڈ میں ڈال سکیں گے۔
- ڈسکام کے ذریعے خدمت میں دیری کے لیے معاوضہ / جرمانہ؛ جہاں تک ممکن ہو معاوضہ خود کار ہوگا، جسے بل میں شامل کر دیا جائے گا۔
- مشترکہ خدمات جیسے نیا کنکشن، کنکشن کاٹنے، دوبارہ کنکشن لینے، کنکشن کو کہیں اور منتقل کرنے، نام اور دیگر تفصیلات میں تبدیلی، لوڈ میں تبدیلی، میٹر کو بدلنا، سپلائی وغیرہ کا نہ ہونا کے لیے 24x7 ٹول فری کال سینٹر، ویب پر مبنی اور موبائل ایپلی کیشنز، ساتھ ہی ایس ایم اسی/ای میل الرٹ، آن لائن اسٹیٹس ٹریکنگ اور خود سے تیزی۔
- صارفین کی شکایتوں کے ازالہ میں آسانی پیدا کرنے کے لیے سب ڈویژن کی سطح سے شروع کرکے متعدد سطحوں پر صارفین کے 3-2 نمائندوں کے ساتھ کنزیومر گریوانس ریڈریسل فورم۔
بجلی کی وزارت نے 30 ستمبر 2020 تک صارفین کے تبصرے/خیالات/مشورے طلب کرنے کے لیے 9 ستمبر، 2020 کو ضوابط کا یہ مسودہ تقسیم کر دیا تھا۔ تمام مشورے موصول اور جاری ہونے کے بعد ان پر غور کیا جائے گا اور پھر انہیں حتمی شکل دی جائے گی۔
بجلی  کےضوابط، 2020کے مسودہ کو پی ڈی ایف شکل میں دیکھنے کے لیے یہاں کلک کریں
وزارت اطلاعات ونشریات
ہندوستان میں فرانس کے سفیر ایمانوئل لینین اور فرانسیسی سفارت خانے کے وفد نے ہندوستان کے 53ویں بین الاقوامی فلم فیسٹول  میں’کنٹری فوکسُ زمرے کی افتتاحی تقریب میں شرکت کی
’’ہم جنوبی ایشیا کی سب سے بڑی فلم مارکیٹ فلم بازارکے بارے میں بہت زیادہ پرجوش ہیں‘‘
ہندوستان دنیا کی سب سے بڑی فلمی صنعت ہے اور ہم مشترکہ طور پر فلمیں تیار کرنے کے لئے مل کر کام کرنا چاہتے ہیں: ہندوستان میں فرانس کے سفیر کا اظہار خیال
#افی وڈ، 21 نومبر 2022
آج گوا کے انوکس میں ایمینوئل کیریری کی فلم بٹوِن ٹو ورڈز کی نمائش کے ساتھ ہندوستان کے53 ویں بین الاقوامی فلم فیسٹیول  میں فرانس کی فلموں کی نمائش کا آغاز ہوا، جو افی کی فوکس کنٹری ہے ۔ اس موقع پر ہندوستان میں فرانس کے سفیر ایمانوئل لینین موجود تھے ساتھ ہی ساتھ فرانسیسی سفارت خانے کا وفد اور ممبئی میں فرانس کے قونصل جنرل جناب جین مارک سیری چارلیٹ، تعلیم، سائنس اور ثقافت کے قونصلر اور فرینچ انسٹی ٹیوٹ انڈیا کے ڈائریکٹر جناب ایمانوئل لیبرون ڈیمینز اور دیگر لوگ بھی موجود تھے۔ اس سال پہلی کنٹری فوکس فلم کی افتتاحی تقریب میں اطلاعات و نشریات کی وزارت کی ایڈیشنل سکریٹری محترمہ نیرجا شیکھر نے فرانسیسی وفد کی عزت افزائی کی۔
فرانس کے سفیر جناب ایمانوئل لینین نے ایک فرانسیسی فلمی وفد کا تعارف کرایا جو اپنے آباؤ اجداد پر فلم بنا رہے ہیں اور جو نپولین کی فوج میں افسران تھے اور واٹر لو کی جنگ میں شکست کے بعد ہندوستان آئے تھے تاکہ انگریزوں کے خلاف لڑائی میں ہندوستانی حکمرانوں کی مدد کریں۔ اس تناظر میں، جناب لینین نے کہا کہ یہ فلم دونوں ملکوں کے درمیان دیرپا دوستی کی عکاسی کرے گی۔
فرانسیسی سفیر نے کہا کہ افی میں ’کنٹری آف فوکس‘ کے طور پر مدعو کیا جانا ان کے لیے ایک بڑے اعزاز کی بات ہے۔ انہوں نے کہا ’’ہم جنوبی ایشیا کی سب سے بڑی فلم مارکیٹ فلم بازار کے بارے میں کافی پرجوش ہیں‘‘۔ انہوں نے اس سال گوا میں جاری فیسٹول میں فرانس کی شرکت سے ابھرنے والے نئے پروجیکٹوں کے بارے میں بھی امید کا اظہار کیا۔
ہندوستان میں فرانس کے سفیر نے کہا ’’ہم محسوس کرتے ہیں کہ ہندوستان کی طرح ہم بھی ہر سال 300 سے زیادہ فلمیں تیار کرکے سنیما کے شعبے میں ایک عظیم ملک بیں‘‘۔
ہندوستان میں فرانس کے سفیر نے کہا کہ ہندوستان دنیا کی سب سے بڑی فلمی صنعت ہے اور ہم مل کر فلمیں بنانا چاہتے ہیں اور ایک ساتھ فلمیں تیار کرنے کے خواہش مند ہیں۔ انہوں نے مزید کہا کہ فرانس مشترکہ طور پر فلمیں بنانے کو ترجیح دیتا ہے۔ ان کا مزید کہا کہ وہ مشترکہ طور پر فلمیں بنانے کی حوصلہ افزائی کے لیے ہر ممکن کوشش کریں گے۔
انہوں نے یہ بھی کہا کہ وہ چاہتے ہیں کہ فرانس میں زیادہ سے زیادہ فلموں کی شوٹنگ کی جائے تاکہ اس سے وہ ہندوستان میں اپنے ملک کے ناظرین کو فلمیں دکھا سکیں گے۔ انہوں نے فرانس میں شوٹنگ کو بلا رکاوٹ بنانے میں مدد کی یقین دہانی کرائی۔ انہوں نے یہ بھی کہا کہ فرانس میں فلم سازی اور اینی میشن کے اچھے اسکول ہیں۔
سنیما میں فرانس اور ہندوستان کے درمیان رابطے کے بارے میں اظہار خیال کرتے ہوئے، انہوں نے لومیئر برادرز کی جانب سے دیے گئے تعاون کا ذکر کیا، جنہیں فلم انڈسٹری کے موجد سمجھا جاتا ہے اور وہ کیسے 1896 میں ممبئی آئے تھے اور ان کی پہلی فلم کی نمائش اس وقت کے بامبے کے واٹسن ہوٹل میں ہوئی تھی۔
انہوں نے ہند-فرانس کی مشترکہ پروڈکشن فلموں جیسے لنچ باکس، سر اور دیگر کا ذکر کیا، جنہوں نے شاندار کامیابیاں حاصل کیں۔ انہوں نے چھیلو شو کا بھی تذکرہ کیا جس نے 2023 کے آسکر میں ایوارڈ کے لئے ہندوستان کی طرف سے باضابطہ طور پر حصہ لیا تھا۔ یہ ایک ایسی فلم ہے جسے ہندوستان اور فرانس نے مشترکہ طور پر تیار کیا ہے۔
۔۔۔۔۔۔۔۔۔۔۔
ش ح۔ ح ا۔ ن ا۔
U-12801
(Visitor Counter : 191